Diari Oficial de la Generalitat Valenciana


Sumari del DOGV 6461, del 16-02-2011 (2011/1725)

ORDRE 4/2011, de 9 de febrer, de la Conselleria de Governació, de convocatòria de concessió de subvencions destinades a ajuntaments en matèria de descentralització de la gestió de la formació dels cossos de la policia local de la Comunitat Valenciana i s'aproven les bases reguladores de la convocatòria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1725


Data del document
:   09-02-2011

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 4/2011, de 9 de febrer, de la Conselleria de Governació, de convocatòria de concessió de subvencions destinades a ajuntaments en matèria de descentralització de la gestió de la formació dels cossos de la policia local de la Comunitat Valenciana i s'aproven les bases reguladores de la convocatòria. [2011/1725]
L'article 39.d) de la Llei Orgànica 2/1986, de 13 de març, de Forces i Cossos de Seguretat, reconeix a les comunitats autònomes, dins de les seues funcions de coordinació, la de coordinar la formació professional de les policies locals, mitjançant la creació d'escoles de formació de comandaments i de formació bàsica.
La Llei de la Generalitat Valenciana 6/1999, de 19 d'abril, de Coordinació de Policies locals de la Comunitat Valenciana, en l'article 26, estableix que l'Institut Valencià de Seguretat Pública de la Generalitat (IVASP) és l'òrgan adscrit a la conselleria competent en matèria de policia, a qui correspon entre altres l'exercici de les funcions en matèria d'investigació, formació i perfeccionament professional de les policies locals, bombers i personal de Protecció Civil, i se n'aprova el reglament pel Consell de la Generalitat. Alhora, en l'article 29.1) estableix que els ajuntaments podran organitzar i realitzar cursos de formació, actualització i especialització.
El marc de la Llei 6/1999, de 19 d'abril, en desplegament de les competències estatutàries sobre coordinació de les policies locals, serveix un model concret de la policia local per a la Comunitat Valenciana. Per al desplegament d'aquest model la Direcció General de Seguretat i Protecció Ciutadana de la Conselleria de Governació ha traçat una sèrie de línies mestres que permeten dibuixar un model modern, professional i eficaç, pròxim al ciutadà i a les seues necessitats reals, preparat per a poder realitzar el servei públic de seguretat amb plena eficàcia i garantia que els ciutadans dels pobles es mereixen. Entre aquestes línies mestres, es troben els processos formatius que l'Institut Valencià de Seguretat Pública organitza o homologa.
Els ajuntaments han fet un inestimable esforç en la formació contínua dels seus cossos de la policia local dedicant recursos humans i econòmics per a aconseguir un alt nivell professional en les seues plantilles.
A fi d'ajudar i fomentar la formació descentralitzada d'una policia de seguretat moderna, equipada i professional, la Conselleria de Governació, en el pressupost de la Generalitat per a l'exercici de 2011, s'ha dotat d'una partida econòmica, amb una quantitat de setanta-cinc mil euros (75.000 €), per a donar resposta a la demanda de formació organitzada pels municipis de la Comunitat Valenciana.
Per això, d'acord amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la llei esmentada; la Llei 5/1983, de 30 de desembre, del Consell; el Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991; el Decret 198/2009, de 6 de novembre del Consell, pel qual s'estableix l'estructura orgànica bàsica de la Presidència i de les conselleries de la Generalitat; el Decret 100/2007, de 13 de juliol, del Consell (modificat pel Decret 115/2010, de 27 d'agost, del Consell), pel qual s'aprova el Reglament Orgànic i Funcional de la Conselleria de Governació,
ORDENE
Primer
L'objecte de la present ordre és convocar la concessió de subvencions destinades als ajuntaments, per a la descentralització de la gestió de la formació dels cossos de la policia local de la Comunitat Valencià l'any 2011.
Segon
L'import global màxim destinat a atendre les subvencions a què es refereix aquesta ordre serà de setanta-cinc mil euros (75.000 €), a càrrec de l'aplicació pressupostària 22. 02. 01. 222.20. IV línia T4205000 dels pressupostos de la Generalitat per a l'exercici 2011.
Tercer
Aprovar les bases per les quals es regula la present convocatòria de subvencions, que figuren com a annex de la present ordre.
Quart
Les subvencions a concedir per la present convocatòria no precisen notificació a la Comissió Europea, per no reunir els requisits recollits en l'article 107.1 del Tractat de Funcionament de la Unió Europea, ja que les subvencions esmentades s'atorguen a ajuntaments per a la descentralització de la gestió de la formació dels cossos de la policia local de la Comunitat Valenciana, i les accions subvencionades no suposen cap avantatge econòmic, ni desplegament d'activitat econòmica en el mercat relacionada amb l'oferta de béns o serveis. Per tant, amb la percepció de les esmentades subvencions no hi ha possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.
DISPOSICIONS FINALS
Primera
La present ordre entrarà en vigor l'endemà de la publicació en el Diari Oficial de la Comunitat Valenciana.
Segona
Contra la present resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, i s'hi podrà efectuar requeriment previ davant l'òrgan competent en el termini de dos mesos comptats des de la publicació, tot això de conformitat amb el que estableixen els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que s'hi considere oportuna.
València, 9 de febrer de 2011
El conseller de Governació,
SERAFÍN CASTELLANO GÓMEZ
ANNEX I
Bases de la convocatòria de les subvencions destinades als ajuntaments en matèria de descentralització de la gestió de la formació dels cossos de la policia local de la Comunitat Valenciana per a l'exercici 2011
Primera. Objecte
És objecte de la present convocatòria la concessió de subvencions destinades als ajuntaments en matèria de descentralització de la gestió de la formació dels cossos de la policia local de la Comunitat Valencià l'any 2011.
Segona. Beneficiaris
Podran sol·licitar aquestes subvencions, únicament, els ajuntaments de la Comunitat Valenciana, la població dels quals es trobe compresa entre els 10.000 i 75.000 habitants, d'acord amb les xifres oficials resultants de l'última revisió del padró municipal, declarades oficials pel Reial Decret 1612/2010 (publicat al BOE núm. 311, de 23 de desembre de 2010).
Els beneficiaris de les subvencions hauran de reunir els requisits establits en l'article 13 de la Llei 38/2003, de 17 de novembre, General de Subvencions. Queden expressament exclosos de la convocatòria, aquells municipis que no estiguen al corrent en la presentació del qüestionari estadístic sol·licitat per la Conselleria, per aplicació dels principis de cooperació i col·laboració mútua entre administracions públiques.
Tercera. Actuacions subvencionables
Les ajudes, que tenen la naturalesa jurídica de subvencions, aniran dirigides al finançament de la realització de cursos de formació contínua sobre continguts relacionats amb l'activitat policial, i destinats exclusivament als membres dels cossos de policia local, bé del municipi convocant, bé d'altres cossos de policia local de la Comunitat Valenciana.
Quedaran excloses d'aquesta ordre aquelles accions formatives que tinguen com a objecte mesures relacionades amb legislació en general, aquelles que no tinguen una relació directa amb les funcions pròpies de la policia local, i totes aquelles que siguen objecte de la formació reglada de la policia local, prevista en la normativa de coordinació de la Generalitat Valenciana.
Els cursos hauran de basar-se en continguts d'aspecte pràctic, basats en la tasca quotidiana i missions a dur a terme pels policies locals en l'exercici de les seues funcions, i no han de basar-se en continguts estrictament teòrics.
Quarta. Quantia de les subvencions
La quantia de les subvencions serà determinada mitjançant l'aplicació del criteri de selecció establit en la base cinquena, apartat sisè, podent aconseguir fins al 100% del cost elegible de l'actuació que serà el cost subvencionable de l'actuació, definit en els termes establits en l'article 31 de la Llei 38/2003, General de Subvencions. L'import esmentat en cap cas no podrà ser de tal quantia que supere el total del cost de la realització dels cursos de formació realitzats pel beneficiari l'any 2011.
En el cas que el total de les quantitats sol·licitades siga superior a l'import global màxim d'aquesta ordre, les ajudes a concedir a cada sol·licitant es podran determinar per prorrateig, atenent la Comissió de Valoració a l'esforç suportat pel municipi quant a la creació i manteniment de les plantilles de policies locals.
Igualment si una vegada realitzades les adjudicacions de les ajudes, amb els criteris establits en aquestes bases, resultara que hi ha romanents de crèdits, la Comissió de Valoració podrà augmentar les quanties de les ajudes amb els mateixos criteris de distribució aprovat. En tot cas, no podrà excedir-se les ajudes concedides del total de la despesa realitzada pels beneficiaris.
Tota alteració de les condicions tingudes en compte per a la concessió de la subvenció podrà modificar la resolució de la concessió.
Cinquena. Formalització de sol·licituds i termini de presentació
1. Iniciació
1. El termini per a la presentació de sol·licituds serà de 30 dies naturals des de l'endemà de la publicació de la present ordre en el Diari Oficial de la Comunitat Valenciana. L'incompliment d'aquest termini determinarà la inadmissió de la sol·licitud.
2. La sol·licitud de subvencions, acompanyada de la documentació requerida, es formularà en el model oficial que figura en els annexos d'aquesta ordre i anirà dirigida a la Direcció General de Seguretat i Protecció Ciutadana, carrer Historiador Chabàs, 2, de València. La sol·licitud podrà presentar-se en qualsevol dels llocs establits en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
3. Així mateix, podrà realitzar-se la presentació telemàtica de les sol·licituds, i per a això s'accedirà al catàleg de Serveis Públics interactius de la Generalitat accessibles a través de , se seleccionarà el servei corresponent. Per a poder accedir a aquest sistema telemàtic, el sol·licitant haurà de disposar de la signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el registre de representacions de caràcter voluntari davant la Generalitat per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, se'n farà el lliurament per registre d'entrada, en el termini més breu possible dins de l'establit.
4. La sol·licitud adés esmentada es presentarà signada per l'alcalde president, amb el segell de la corporació, en el model que figura com a annex I i II de la present ordre i anirà acompanyada de la documentació següent:
A. Resolució o acord municipal que va aprovar la realització dels cursos de formació.
B. Certificat de l'interventor, o funcionari que en faça les funcions, del pressupost aprovat de la corporació i en vigor a la data de la sol·licitud, que continga les dades relatives a la creació i el manteniment de les plantilles de les policies locals.
C. Certificat del secretari indicant el nombre de cursos de formació amb destinació a la policia local que pretenga realitzar l'ajuntament.
D. Certificat en què es faça constar que s'ha enviat degudament emplenada l'estadística anual de 2010.
E. Certificat del secretari indicant el nombre de places pressupostades i catalogades de policia local.
F. Projecte detallat de l'activitat per a la qual se sol·licita la subvenció, que haurà de complir els requisits següents:
1. Serà necessari que els cursos tinguen una durada mínima de 20 hores. No tindran la consideració de cursos les activitats de distinta naturalesa, com ara seminaris, taules redones, debats, conferències, jornades, congressos, etc.
2. El projecte adjuntarà una memòria en què es farà constar, pel cap baix, els punts següents:
a) Lloc de realització del curs, amb indicació dels locals en què es pretenga realitzar.
b) Programes.
c) Contingut.
d) Material didàctic a emprar.
e) Professorat.
f) Criteris de selecció dels assistents.
g) Tipus de proves d'avaluació d'aprofitament del curs.
h) Pressupost detallat del cost de les despeses, diferenciant entre:
- Despeses de personal docent.
- Despeses de lloguer de locals
- Despeses de material entregat i realització de pràctiques.
Si la sol·licitud no incloguera totes les dades exigides o hi faltara documentació, hom instarà l'interessat perquè en el termini de 10 dies esmene aquests defectes, amb indicació que, si així no ho fera, se'l tindrà per desistit de la seua petició, d'acord amb el que disposa l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
A més de la informació i documentació ressenyada, la Direcció General de Seguretat i Protecció Ciutadana podrà demanar-ne qualsevol altra que considere necessària per a una millor valoració de la possible subvenció a concedir.
2. Instrucció
Acabat el termini de presentació de sol·licituds, aquestes seran examinades per la Comissió de Valoració, la qual en proposarà l'adjudicació a l'òrgan concedent.
La resolució i la notificació als sol·licitants s'efectuaran en el termini de sis mesos des de la data de finalització del termini per a la presentació de sol·licituds. S'entendrà desestimada la sol·licitud de la subvenció si no recaiguera una resolució expressa en el termini citat.
La resolució estimatòria especificarà l'adjudicació i serà publicada en el Diari Oficial de la Comunitat Valenciana, amb independència de la notificació personalitzada a cada ajuntament.
3. Comissió de valoració
L'avaluació de les sol·licituds d'ajudes correspondrà a una comissió de valoració composta pels membres següents:
a) President: el/la director/a general de Seguretat i Protecció Ciutadana.
b) Vocals:
- La secretària general administrativa o el secretari general administratiu de la Conselleria de Governació o persona que la substituïsca.
- El/la cap d'Àrea de Seguretat Pública i formació o persona que la substituïsca.
- El/la cap del Servei de Formació en Seguretat Pública.
- Un/a tècnic/a de la Direcció General de Seguretat i Protecció Ciutadana, qui exercirà les funcions de secretari de la comissió.
La comissió se sotmetrà, quant al seu règim de funcionament, a allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Resolució
Vista la proposta de resolució formulada per la comissió de valoració, el conseller de Governació dictarà la resolució que escaiga.
5. Recursos
Contra les resolucions, expresses o presumptes dictades en el procediment de concessió de subvenció, que esgota la via administrativa, les entitats locals podran interposar el requeriment previst en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la posterior impugnació davant l'ordre jurisdiccional contenciós administratiu en la forma, els terminis i les condicions que aquesta determina.
Tot això sense perjuí que puguen interposar qualsevol altre recurs que s'hi estime pertinent.
6. Criteris de valoració
El criteri de valoració que es tindran en compte per a atorgar les ajudes serà el següent:
La ràtio de policies locals per cada mil habitants del municipi sol·licitant (nombre de policies dividit entre la població), tot evidenciant l'esforç suportat pel municipi quant a la creació i manteniment de les plantilles dels policies locals, i el seu interès per la seguretat.
7. Obligacions genèriques dels beneficiaris
Els beneficiaris d'aquestes ajudes estan obligats a complir les normes especificades en la present convocatòria, així com:
a) A realitzar l'activitat que fonamenta la concessió de la subvenció en el període comprès entre l'1 de gener al 30 de setembre de 2011.
b) A acreditar davant l'entitat concedent la realització de l'activitat, així com el compliment dels requisits i les condicions que determinen la concessió o el gaudi de l'ajuda.
c) Al sotmetiment a les actuacions de control financer que corresponen a la Intervenció General en relació amb les subvencions i ajudes concedides.
d) A comunicar a l'entitat concedent l'obtenció de subvencions o ajudes per a la mateixa finalitat, procedent de qualssevol administracions o ens públics, tan prompte com es conega i, en tot cas, amb anterioritat a la justificació de l'aplicació donada als fons percebuts, d'acord amb el que disposa la Llei 38/2003, de 17 de novembre, General de Subvencions.
e) A no alterar la finalitat de les subvencions i complir les obligacions que estableix la legislació vigent per als preceptors de fons públics.
f) A facilitar la inspecció i el control de la Conselleria de Governació, a fi de conèixer qualsevol aspecte de l'activitat objecte de la subvenció.
g) A conservar els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control.
h) A justificar les ajudes concedides en el termini màxim establit en la present ordre i d'acord amb les instruccions que es dictaran a l'efecte per la Direcció General de Seguretat i Protecció Ciutadana.
i) A presentar una memòria justificativa del programa realitzat, que expresse clarament el nombre de beneficiaris atesos, desagregats per sexe, així com l'avaluació dels resultats obtinguts respecte dels objectius plantejats en el programa esmentat.
j) A procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
L'incompliment de les anteriors obligacions donarà lloc a l'exigència de responsabilitats que pertoquen, d'acord amb la legislació vigent i de forma especial amb el que disposa el Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat.
En tot cas, són obligacions dels municipis beneficiats les establides en l'article 14 de la Llei 38/2003, de 17 de novembre, General de Subvencions.
Alhora, hi és aplicable el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per la Generalitat i el seu sector públic, quant al que disposa l'apartat F de la sol·licitud general de la subvenció, relatiu a la comprovació d'identitat i del compliment de les obligacions tributàries i de Seguretat Social.
8. Obligacions específiques dels beneficiaris
A. L'Institut Valencià de Seguretat Pública podrà girar visites d'inspecció i control al principi i finalització del curs, així com en qualsevol moment durant la seua execució.
B. L'assistència de l'alumnat als cursos haurà de ser controlada per a garantir un mínim aprofitament al curs. En tot cas, serà necessària l'assistència del 90% del total d'hores de durada del curs, siguen o no justificades les faltes d'assistència.
C. El nombre mínim de policies assistents, per cada curs, serà de 20, i podran participar en els esmentats cursos tant els membres de la policia local de l'ajuntament convocant, com qualsevol altres encara que pertanguen a plantilles d'altres municipis.
D. Una vegada realitzat el curs, i després de l'acabament, es remetran a l'Institut Valencià de Seguretat Pública les corresponents relacions certificades d'assistents, amb indicació de si reuneixen o no el nombre d'hores d'assistència previst, i si han superat o no les proves avaluatòries finals, a l'efecte de lliurar-ne el certificat corresponent.
9. Forma de pagament
La transferència en un únic pagament s'efectuarà contra la justificació de la subvenció per part del beneficiari, de conformitat amb el que disposa l'article 47.bis, del Text Refós de la Llei d'Hisenda Pública Valenciana.
10. Justificació de la subvenció
1. Els justificants aniran dirigits a la directora general de Seguretat i Protecció Ciutadana, i podran presentar-se fins al 31 d'octubre de 2011, inclusivament, a la Conselleria de Governació, a l'efecte de poder alliberar-se les quantitats corresponents. Els justificants hauran de correspondre amb el pressupost detallat de les activitats en la sol·licitud de la subvenció. Es permetran variacions dels imports sol·licitats fins a un 10%. L'ajuda concedida es veurà reduïda proporcionalment en el cas que la justificació de les despeses realitzades no abaste la quantia assenyalada en la sol·licitud de cada un dels cursos.
2. Per a efectuar el pagament els beneficiaris de la subvenció hauran d'ajustar-se als requisits i formes d'acreditació establits en l'article 30 de la Llei 38/2003, de 17 de novembre, Generals de Subvencions, i en tot cas hauran de presentar la documentació següent:
Còpies compulsades de les factures de les despeses realitzades degudament formalitzades, d'acord amb el que estableix el Reial Decret 1496/2003, de 28 de novembre, pel qual s'aprova el reglament regulador de les obligacions de facturació i es modifica el Reglament de l'Impost sobre el Valor Afegit (BOE núm. 286, de 29 de novembre de 2003).
Memòria explicativa i detallada de les activitats realitzades i que han estat subvencionades.
La no-presentació de la justificació de la despesa en el termini fixat, donarà lloc a la pèrdua de la subvenció i, així mateix, podran ser exclosos en les convocatòries d'anys successius, sense perjuí que tinga lloc, amb caràcter previ a qualsevol decisió, el tràmit d'audiència legalment establit.
11. Revisió d'expedients
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o part de la quantitat percebuda més els corresponents interessos de demora.
2. En aquests casos es procedirà a la incoació de l'oportú expedient que, amb audiència prèvia del municipi interessat, serà resolt pel conseller de Governació.
3. El falsejament o l'ocultació de dades i documents en allò que afecten substancialment la concessió i lliurament de fons públics, donarà lloc a responsabilitat en l'ordre jurisdiccional competent.
12. Règim jurídic aplicable
En tot allò no previst en aquesta ordre els municipis beneficiaris se sotmetran al que estableix la Llei d'Hisenda Pública de la Generalitat Valenciana; la Llei de Pressupostos de la Generalitat per a l'exercici 2010; la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei General de Subvencions, i la resta de normativa aplicable.
13. Acceptació de les bases
La participació en la present convocatòria implica l'acceptació de les bases que la regulen.